《和张梅深四首 其二》
宋代·毛珝

不用悲歌抚铗长，古无人可免身忙。存心未必耕无地，涉世难忘选有场。

新别水云书尚湿，旧题松桂笔犹香。只缘误触神舟走，惆怅京尘涴薜裳。

作者简介：毛珝，字元白，号吾竹，三衢（令浙江衢州）人。有诗名于端平年间，著有《吾竹小稿》一卷，李龚为之作序，比之为唐诗人沈千运，约略可知其人生平风貌。事见宋·李龚《吾竹小稿序》。